คำแนะนำการลงทุนเมื่อดัชนีหุ้นทั่วโลกปรับฐานอีกครั้งหลังเลือกตั้งกลางเทอม: FINNOMENA Market Alert & Recommendation - FINNOMENA
ตลาดหุ้นทั่วโลกผันผวน!!! รับข่าวปรับลดประมาณการณ์บริษัทซัพพลายเออร์เจ้าสำคัญของ Apple, การลาออกประท้วงกรณีเจรจา Brexit และ Goldman Sachs ถูกทวงถามค่าชดใช้ มาอัพเดตสถานการณ์ล่าสุดพร้อมคำแนะนำการลงทุนจาก FINNOMENA Investment Team ได้เลย
4 พ.ย. 2564

13 พฤศจิกายน 2561
เมื่อคืนที่ผ่านมา ดัชนี Dow Jones ร่วง 602 จุด – 2.3% ขณะที่ NASDAQ ปรับลดลง 2.8% จากการปรับตัวลงของราคาหุ้น Apple กว่า 5% หลังบริษัทลูเมนตัม โฮลดิ้งส์ (LITE) ซึ่งเป็นผู้ผลิตเลเซอร์จับภาพ 3 มิติ ในฟีเจอร์ faceID ที่ใช้ใน iPhone รุ่นใหม่ ออกมาประกาศปรับลดแนวโน้มผลประกอบการในไตรมาส 2/2019
As of 31/10/2018
As of 31/10/2018
สัญญาณชะลอจากหุ้นกลุ่มอุตสาหกรรมต้นน้ำในสายการผลิตสินค้าและอุปกรณ์เทคโนโลยี ยังส่งผลให้หุ้นกลุ่มเทคโนโลยีขนาดใหญ่อย่าง FAANG ปรับตัวลงด้วยเช่นกัน โดย Alphabet (Google) ร่วงลง 2.7% และ Amazon ปรับตัวลง 4.3% ส่วน ETF กลุ่มเทคฯ อย่าง Technology Select Sector SPDR ร่วงลงกว่า 3.5%
อย่างไรก็ตาม Alibaba เปิดเผยว่า ยอดขาย iPhone ครองยอดขายสูงสุดในหมวดโทรศัพท์บนแพลตฟอร์มออนไลน์ยอดนิยมสัญชาติจีน ในแคมเปญวันคนโสด (11.11) โดยมียอดขายแซงหน้าคู่แข่งแบรนด์อื่นๆ จากจีน บ่งบอกสัญญาณเชิงบวกในแง่ของความต้องการและความนิยมของแบรนด์ดังสัญชาติอเมริกันที่ยังมีอยู่ในระยะสั้น
กลุ่มธนาคารนำโดย Goldman Sachs ปรับตัวลดลงกว่า 7% จากการเปิดเผยว่า Goldman Sachs เข้าไปมีส่วนเกี่ยวข้องกับกรณีทุจริต 1MDB ของมาเลเซีย และทางกระทรวงการคลังของมาเลเซียเรียกร้องให้ทาง Goldman Sachs ชดใช้เงิน 600 ล้านดอลลาร์
ดัชนี Euro Stoxx ปรับตัวลดลง 35.16 จุด หรือ คิดเป็น 1.10%
หลังความกังวลเรื่องการเจรจา Brexit ที่ทางคณะเจรจาฝั่งสหราชอาณาจักรมีความเห็นที่ไม่ตรงกัน ในด้านการเจรจาว่าจะเป็นไปในทิศทางใด ทั้งในกรณีของ Hard Brexit, Soft Brexit หรือพิจารณาการทำประชามติเพื่อหยั่งเสียงการ Brexit อีกครั้ง ส่งผลให้ 4 รัฐมนตรีลาออกเพื่อยืนยันจุดยืนที่ต้องการให้สหราชอาณาจักรกลับเข้าไปรวมกับสหภาพยุโรปเช่นเดิม
หลังการปรับตัวลงของตลาดสหรัฐฯ เมื่อคืนที่ผ่านมา เช้านี้ตลาดหุ้นเอเชียปรับตัวลง โดย Nikkei 225 ร่วงลงประมาณ 3.2% ทางด้านหุ้นเกาหลีใต้ปรับตัวลง 1.6% ส่วนดัชนี CSI 300 ปรับตัวลง -0.1%  
FINNOMENA Investment Team’s Recommendation
1. ทาง FINNOMENA Investment Team มีมุมมองว่าตลาดในภาวะปัจจุบันได้เริ่มผันผวนอีกครั้ง หลังจากรับข่าวดีเรื่องการเลือกตั้งกลางเทอมสหรัฐฯ โดยสาเหตุหลักมาจากแนวโน้มการขึ้นดอกเบี้ยของ FED, ความไม่แน่นอนเรื่อง BREXIT และปัญหางบประมาณของอิตาลี ส่งผลให้ค่าเงินดอลลาร์แข็งค่าขึ้นทำจุดสูงสุดในรอบปีที่ 97.64
2. FINNOMENA Investment Team ยังคงแนะนำคงพอร์ตการลงทุนของ Model คำแนะนำการลงทุนหลักของ FINNOMENA Investment Team ต่อไปได้แก่ 1stM GOAL GCP GAR TOP5 และ GIF โดยพอร์ตจะเน้นลงทุนในหุ้นไทยที่เศรษฐกิจยังคงเติบโตแข็งแกร่ง และมีผลในเชิงบวกจากการมีเลือกตั้ง และยังให้คงน้ำหนักเล็กน้อยในหุ้นเอเชียได้แก่ จีนและเกาหลี โดยเชื่อว่าตลาดหุ้นเอเชียจะทยอยฟื้นตัวหลังจากค่าเงินดอลลาร์เริ่มชะลอการแข็งตัวในรอบนี้
As of 31/10/2018
3. ในส่วนของการเลือกลงทุนในแต่ละ Asset Class และยังคงแนะนำเข้าทยอยลงทุนระยะยาวใน Best-in-class หุ้นไทย และหุ้นเทคโนโลยีต่อไปจากระดับ Valuation และปัจจัยพื้นฐานที่น่าสนใจตามคำแนะนำการลงทุนประจำเดือน พฤศจิกายนที่ผ่านมา โดยท่านนักลงทุนสามารถอ่านเพิ่มเติมได้ที่
https://www.finnomena.com/finnomena-ic/finnomena-port-strategy-nov-18/
FINNOMENA Investment Team
แท็ก:
1stM
BIC
BIC Tech
BIC Thai
FINNOMENA PORT
GAR
GCP
GIF
Goal
Top5
แชร์บทความ: